შაჰბუზი
შაჰბუზი (აზერ. Şahbuz) — ქალაქი აზერბაიჯანში, ნახიჩევანის ავტონომიური რესპუბლიკის შაჰბუზის რაიონის ადმინისტრაციული ცენტრი. მდებარეობს მდინარე ნახიჩევანჩაიზე, ნახიჩევანის რკინიგზის სადგურიდან ჩრდილო-აღმოსავლეთით 30 კმ-ში. 1989 წლის სრულიად საკავშირო აღწერის მიხედვით, შაჰბუზში 2283 ადამიანი ცხოვრობდა. 2007 წელს მიიღო ქალაქის სტატუსი. ქალაქში მოქმედებს მანქანის შემკეთებელი ქარხნები, მარნები; ბადამლის მინერალური წყლების ქარხანა.